**Berkes Anasztázia Anna (12/Sz)**

**Örökség**

Felkeltem, de csak tudnám, hogy miért, hisz kedvem az nem sok és a munka is egyhangú. Most hallom, gyülekezik a nép a Pilvaxnál. Vajon megnézzem vagy inkább hagyjam az egészet? Áhh, egye fene, elmegyek, megnézem, de ravaszan, mert kávét inni megyek be. De közbe meghallgatom a bölcseket, én úgyse tudok annyit, mint ők, bár nekem is van eszem. Ők műveltebbek, na de megyek is, a végén még lemaradok valamiről.

Miként ülök a kávémmal, érdekes dologra leszek figyelmes. Látom a nagy tömeget a Pilvaxban, hallom lázongó hangjukat, de nem értem mit akarnak tőlem és az egyszerű néptől. Látom csoportokba vannak, és valamit forralnak. Lehet megkérdezem a vátesz alakokat, hátha elmondják mi történik.

- Adjon isten jó uram!

- Mondja jóember, mit akar? Hamar, mert kevés az időm.

- Kövics Miklós lennék, és érdekelne mi ez a tömeg.

- Nem tömeg ez, még csak csoport, ha tömeget akar látni, jöjjön velünk.

- Hát legyen, de maga mellett megyek.

No, meg is indultunk, egészen az Egyetemig meg se álltunk. Mikor odaértünk nagyon meglepődtem, csönd lett és Petőfi szavalni kezdett, de mire pislantottam, egy hatalmas tömeg vett körbe. Azon gondolkodok, hogy hova megyünk most és izgatott lettem. Az összes körülöttem lévő emberen ugyanezt láttam. A mellettem álló bácsika járni se bírt, de jött és nem állt meg.

- Most hova megyünk? – Ordítottam lelkesen a tömegben.

A válaszuk azonban meglepett.

- A nyomdába! – kiáltotta vissza valaki a tömegből.

Ekkor megdobbant a szívem, mert rájöttem, hogy itt most egy magyar forradalom van. A nyomdánál kaptam egy lapot, rajta tizenkét ponttal. Így hát a tömeggel együtt ordítottam a rajta írottakat. Úgy emlékszem, mintha tegnap lett volna, és azóta úgy érzem, mintha kicseréltek volna, mert volt és van is miért küzdenem azóta a nap óta.

- Bogikám mit gondolsz erről?

- Nagyapa, szerintem ez tök jó lehetett, de nem féltél?

- Nem, mert tudtam, hogy biztonságba vagyok.

- Ez mikor történt nagyapa?

- 1848-ban, egy márciusi hónapban, és annak is a 15. napján.

- Nagyapa, és én nekem is ezt kell tennem?

- Csak küzdj magadért, az álmaidért! Tessék, itt ez a kokárda legyen emléke a napnak, mikor a magyar küzdött és történelmet írt.